[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraMar 13, 20223 min read"}, {"text_idx": "#000006", "text": "*For English review, see language toggle switch on top of webpage*"}, {"text_idx": "#000008", "text": "Yn aml iawn, \u2019da ni\u2019n mynd i dipyn go lew o drafferth i edrych yn ddel ac i aros yn ifanc, dydan? Mae'r rhesi a rhesi o nwyddau harddwch ar y silffoedd yn Boots yn destun i hynny. Ond y cwestiwn mawr ydi \u2013 wrth i chi fynd y hy\u0302n, pa mor bell fasa chi\u2019n fodlon mynd er mwyn cadw\u2019ch youthful looks?"}, {"text_idx": "#000009", "text": "Dyma\u2019r benbleth sydd gan Heddwyn Ploryn, ac yntau o fewn trwch blewyn o ddathlu ei ben-blwydd yn 512 oed! Achos, \u2019da chi\u2019n gweld, mae\u2019r ceiliog dandi yma wedi llwyddo i aros yn handsome ac yn ifanc ar hyd ei oes. Ond sut ar y ddaear mae rhywun mor oedrannus yn stopio\u2019u hunan rhag mynd i edrych fatha rhywbeth allan o The Mummy? Wel..."}, {"text_idx": "#000010", "text": "Drwy hap a damwain, mae Heddwyn wedi taro bargen gyda bwystfil go annifyr, sy\u2019n hen lwmpyn blonegog gyda thri llygad ddu a cheg llawn o ddannedd miniog. Fel rhan o\u2019u trefniant cyfleus, caiff Heddwyn botelaid o hylif hudolus am bob pryd o fwyd blasus mae\u2019n ddarparu i\u2019r bwystfil. Dyma sy\u2019n cadw ei wyneb mor smw\u0302dd a\u0302 phen-o\u0302l babi! Ond mae \u2019na catch (does \u2019na wastad!)"}, {"text_idx": "#000011", "text": "Fel ni, laru mae\u2019r bwystfil ar fwyta\u2019r un peth bob tro ac fe aiff yn farusach gyda phob pryd! Mynna\u2019r creadur boliog, slei gael danteithion newydd bob tro. Am ddod ag amrywiaeth o eitemau ato, fe gaiff Heddwyn ei wobrwyo\u2019n hael gyda phob math o anrhegion crand a moethus."}, {"text_idx": "#000012", "text": "Ar o\u0302l sglaffio\u2019i ffordd drwy eitemau o bob math, gan gynnwys un aderyn egsotig, prin iawn, dydi hi\u2019n fawr o syndod pan mae\u2019r bwystfil yn datgan ei fod am gael trio rhywbeth newydd i de \u2013 plentyn bach juicy a chrwn!"}, {"text_idx": "#000013", "text": "Yndi, mae Mr.Ploryn wedi gwneud pethau ofnadwy trwy gydol ei oes, ond bwydo plentyn i\u2019r creadur? Tydi o \u2019rioed wedi gwneud unrhyw beth cweit mor erchyll a\u0302 hynny! Diolch byth felly, fod ganddo jest y peth i wlychu gweflau\u2019r creadur - y plentyn amddifad mwyaf digywilydd, direidus, drwg a snotlyd welsoch chi! Ond wrth dreulio mwy o amser yng nghwmni Betsan, tybed fydd o\u2019n gallu parhau a\u0302\u2019i gynllun ffiaidd er mwyn achub ei groen ei hun?"}, {"text_idx": "#000015", "text": "Mae\u2019n hawdd gweld o le daw\u2019r ysbrydoliaeth ar gyfer y llyfr yma. Dipyn bach o bob man a dweud y gwir. Mae \u2019na gymariaethau a\u0302\u2019r man-eating plant sy\u2019n gweiddi \u201cFeed me, Seymour\u201d o\u2019r sioe gerdd Little Shop of Horrors. Mae o hefyd yn fy atgoffa o Dorian Gray, y dyn sy\u2019n obsessed hefo edrych yn ifanc beth bynnag y gost. Mae \u2019na source material ac ysbrydoliaeth digon tywyll yma, wedi ei becynnu fel llyfr i blant llawn hiwmor macabre a sarcastig, sy\u2019n efelychu steil Roald Dahl! Mae Jack Meggitt-Philips, awdur a sgriptiwr newydd a thalentog, wedi creu clasur modern yma, dwi\u2019n siw\u0302r o hynny."}, {"text_idx": "#000016", "text": "Yn aml iawn, mae \u2019na dueddiad i addasiadau deimlo braidd yn stiff (dim jest fi sy\u2019n deud hyn) ond mae\u2019n rhaid canmol Elidir Jones ar ei waith yma. Mae\u2019r addasiad yn hynod o driw i\u2019r gwreiddiol ond mae\u2019n sefyll yn gadarn ar ei draed ei hun. Prin y sylwais ei fod yn addasiad o gwbl i fod yn onest."}, {"text_idx": "#000017", "text": "Dyma lyfr gwreiddiol iawn, llawn dychymyg, sydd a\u0302 balans da o ofn, dirgelwch a hiwmor sych \u2013 ychwanegiad ardderchog i\u2019r casgliad o lyfrau \u2018middle grade\u2019 i\u2019r grw\u0302p oedran 9-11. A wyddoch chi be? Heb ddatgelu gormod, mae\u2019r diweddglo\u2019n gwneud i mi feddwl y bydd \u2019na sequel \u2013 gobeithio wir!"}, {"text_idx": "#000019", "text": "Jack Meggitt Phillips is an incredibly exciting new talent. He is an author, scriptwriter and playwright whose work has been performed at The Roundhouse and featured on Radio 4. He is scriptwriter and presenter of The History of Advertising podcast. In his mind, Jack is an enormously talented ballroom dancer, however his enthusiasm far surpasses his actual talent. Jack lives in north London where he spends most of his time drinking peculiar teas and reading PG Wodehouse novels."}, {"text_idx": "#000020", "text": "Isabelle Follath is an illustrator who has worked in advertising, fashion magazines and book publishing, but her true passion lies in illustrating children's books. She also loves drinking an alarming amount of coffee, learning new crafts and looking for the perfect greenish-gold colour. Isabelle lives in Zurich, Switzerland."}, {"text_idx": "#000024", "text": "Nid ydym yn gyfrifol am gynnwys gwefannau allanol."}, {"text_idx": "#000026", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000027", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]